Jegyzőkönyv

Készült: Délegyháza Község Önkormányzata Képviselő-testülete 2017. január 24. napján 16:45 órakor a Polgármesteri Hivatalban megtartott rendes nyílt ülésén.

|  |  |
| --- | --- |
| Jelen vannak a jelenléti ív szerint: | dr. Riebl Antal – polgármester  Bednárik László – képviselők  Darabos Zsuzsanna – képviselő  Görbe István – képviselő  Jakus Lászlóné – képviselő  Válóczi Tünde – képviselő |
|  |  |
|  |  |
|  | dr. Molnár Zsuzsanna – jegyző |
|  |  |
|  |  |

Hiányzik: Szilveszter Lajos – alpolgármester igazoltan távol.

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 6 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

6/2017.(I.24.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal és a képviselő-testület egy perces néma csenddel megemlékezett a veronai buszszerencsétlenségben elhunytakról.

dr. Riebl Antal javasolja, hogy a Képviselő-testület a meghívóban szereplő napirendi pontokat és azzal egyező sorrendben tárgyalja.

dr. Riebl Antal szavazásra teszi fel a napirendi pontot a meghívóban foglaltak szerint.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

7/2017.(I.24.) számú képviselő-testületi határozat

Délegyháza Község Önkormányzat Képviselő-testülete a rendkívüli nyílt ülés napirendi pontjának megtárgyalását elfogadja az alábbiak szerint:

1./ Beszámoló az egészségügyi alapellátásról

2./ Beszámoló a Művelődési Ház 2016. évi tevékenységéről

3./ A 2017. évi rendezvényterv elfogadása

4./ Ingatlanügyek

5./ A 2017. évi költségvetés előkészítése

6./ A 2017. évi Cafetéria szabályzatok elfogadása

7./ Személyes gondoskodás térítési díjairól szóló rendelet felülvizsgálata (Családi Bölcsőde térítési díjainak felülvizsgálata)

8./ Az önkormányzat bizottságainak írásbeli beszámolói a 2016. évben végzett munkájukról, és a bizottságok 2017. évi munkatervének elfogadása

9./ Polgármester illetményének, költségtérítésének, alpolgármester tiszteletdíjának, költségtérítésének megállapítása, a képviselők tiszteletdíjáról szóló rendelet módosítása

10./ A nemzetiségi önkormányzattal kötött együttműködési megállapodás felülvizsgálata

11./ A szociális ellátásokról szóló rendelet módosítása

12./ Egyéb településfejlesztési és településüzemeltetési ügyek

Határidő: azonnal

Felelős: Képviselő-testület

dr. Riebl Antal beszámol a lejárt határidejű határozatok végrehajtásáról: A megítélt civil szervezeti támogatásokat kifizettük. A Polgármesteri Hivatal alapító okiratának módosítását a MÁK bejegyezte. A KLIK-kel aláírtuk a jóváhagyott megállapodásokat. A mezei őrszolgálat megszüntetése megtörtént, a szükséges bejelentéseket a Rendőrség és a hatóságok felé teljesítettük. A Délegyházi Testépítő Sportegyesülettel aláírtuk a bérleti szerződés módosítását.

1. Beszámoló az egészségügyi alapellátásról – előadó: dr. Riebl Antal

Görbe István ismerteti a Bizottságok álláspontját, és elfogadásra javasolja a beszámolókat.

dr.Riebl Antal kérdése a 2016. évben történt megrázó eseményekre vonatkozott.

dr. Ladányi Györgyi válasza nemleges, mert nem történt elmarasztalás az ügyben.

Válóczi Tünde, dr. Riebl Antal és Mitró Bettina tájékoztatást nyújt a beadott és várhatóan a közeljövőben megnyíló kapcsolódó pályázatokról.

dr. Riebl Antal szavazásra teszi fel az első határozati javaslatot, miszerint Délegyháza Község Önkormányzat Képviselő-testülete megtárgyalta, és elfogadta az egészségügyi alapellátásokról készült beszámolókat.

Képviselő-testület szavazott: (6 fő), 6 igen szavazattal, nem szavazat és tartózkodás nélkül az alábbi határozatot hozta:

8/2017.(I.24.) számú képviselő-testületi határozat

Délegyháza Község Önkormányzat Képviselő-testülete megtárgyalta, és elfogadta az egészségügyi alapellátásokról készült beszámolókat.

**Határidő: azonnal**

Felelős: Képviselő-testület

2. Beszámoló a Művelődési Ház 2016. évi tevékenységéről– előadó: dr. Riebl Antal

Jakus Lászlóné elmondja, hogy a Bizottságok megtárgyalták a művelődésszervező Szabóné Pál Orsolya beszámolóját a végzett munkáról, melyet jónak, színvonalasnak tartanak. Kívánnak a művelődésszervezőnek továbbra is ilyen aktivitást a következő évekre. A bizottságok az előterjesztést elfogadásra javasolják.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, nem szavazat és tartózkodás nélkül az alábbi határozatot hozta:

9/2017.(I.24.) számú képviselő-testületi határozat

Délegyháza Község Önkormányzatának Képviselő-testülete a Kölcsey Művelődési Központ 2016 évről szóló beszámolóját elfogadja.

Határidő: azonnal

Felelős: polgármester

3. A 2017. évi rendezvényterv elfogadása – előadó: dr. Riebl Antal

Jakus Lászlóné elmondja, hogy Délegyháza Község Önkormányzata a Kölcsey Művelődési Központ, az Intézmények és a helyi civil szervezetek bevonásával összeállította a település 2017. évi rendezvénytervét. A rendezvényterv tartalmazza a Nemzeti ünnepeket, a település közösségi életében hagyománnyá vált megemlékezéseket, az intézmények nyilvánosságot is érintő eseményeit, valamint a civil szervezetek által vállalt programokat. A Bizottságok elfogadásra javasolják a tervet.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, nem szavazat és tartózkodás nélkül az alábbi határozatot hozta:

10/2017.(I.24.) számú képviselő-testületi határozat

Délegyháza Község Önkormányzatának Képviselő-testülete a település 2017. évi rendezvénytervét elfogadja.

Határidő: azonnal

Felelős: polgármester

4. Ingatlanügyek – előadó: dr. Riebl Antal

4.1. AZ USZODA LÉTESÍTÉSÉRE KIJKELÖLT I. TÓ PARTJÁN LÉVŐ DÉLEGYHÁZA 286/7 HRSZ-Ú INGATLAN ÁTMINŐSÍTÉSE

Válóczi Tünde ismerteti az előterjesztést, és elmondja, hogy a Bizottságok támogatják a terület átminősítését az Önkormányzat elképzelése szerint, melyben a tulajdonában lévő Délegyháza 286/7 hrsz-ú, 1 ha 3000 m2 térmértékű, kivett közterület megjelölésű ingatlanát kivett beépítetlen terület megjelölésű területté minősítteti.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, nem szavazat és tartózkodás nélkül az alábbi határozatot hozta:

11/2017.(I.24.) számú képviselő-testületi határozat

Délegyháza Község Önkormányzat Képviselő-testülete át kívánja minősíteni a tulajdonában lévő Délegyháza 286/7 hrsz-ú, 1 ha 3000 m2 térmértékű kivett közterület megjelölésű ingatlanát kivett beépítetlen terület megjelölésű területté. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a hivatkozott átminősítési eljárás során Délegyháza Község Önkormányzat képviseletében az illetékes földhivatal előtt eljárjon, valamint hogy a szükséges intézkedéseket megtegye.

Az átminősítéssel kapcsolatos földhivatali eljárással járó mindennemű költséget Délegyháza Község Önkormányzat magára vállalja.

Határidő: azonnal

Felelős: polgármester, jegyző

4.2. VÉTELI AJÁNLAT DÉLEGYHÁZA 396 HRSZ-Ú INGATALAN EGY RÉSZÉRE TELEKKIEGÉSZÍTÉS CÉLJÁBÓL-TELEKALAKÍTÁSI VÁZRAJZ ÉS SZERZŐDÉS JÓVÁHAGYÁS

Válóczi Tünde elmondja, az Önkormányzat korábban döntött arról, hogy a tulajdonában lévő, Délegyháza 396 hrsz-ú, 8922 m2 térmértékű ingatlanának egy részét - átminősítést követően – értékesíteni kívánja, a szomszédos, Délegyháza 418 hrsz-ú ingatlan haszonélvezője Koczó Mihály részére a határozatban foglalt feltételekkel. A vázrajzok elkészültek, és a Bizottságok támogatják 7.000.-ft+áfa/m2 áron az adásvételt.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, nem szavazat és tartózkodás nélkül az alábbi határozatot hozta:

12/2017.(I.24.) számú képviselő-testületi határozat

Délegyháza Község Önkormányzat Képviselő-testülete hozzájárul az Önkormányzat 1/1 arányú tulajdonában lévő Délegyháza 396 hrsz-ú, 8922 m2 térmértékű kivett töltés megjelölésű ingatlant érintő telekalakításhoz jelen határozat elválaszthatatlan részét képező - dr. Bognárné Nagy Ilona (…………….) okl. földmérő mérnök által készített (a Pest Megyei Kormányhivatal Ráckevei Járási Hivatal Földhivatali Osztálya által 2016. szeptember 26. napján záradékolt) - 24/2016. munkaszámú változási vázrajz alapján az alábbiak szerint:



A telekalakítás során bekövetkező területváltozás kapcsán Délegyháza Község Önkormányzat Képviselő-testülete eldönti, hogy értékesíteni kívánja az 1/1 arányú, kizárólagos tulajdonában lévő Délegyháza 396 hrsz-ú, 8922 m2 térmértékű kivett töltés megjelölésű ingatlanának 112 m2 térmértékű részét – átminősítést követően – a szomszédos Délegyháza 418 és 420 hrsz-ú ingatlanok tulajdonosainak az alábbiak szerint:

1. 78 m2 térmértékű területrészt a Délegyháza 418 hrsz-ú ingatlan tulajdonosai, kk. Koczó Tímea (…………. szám alatti lakos) és Leéb Nikolett (………………. szám alatti lakos) részére
2. 34 m2 térmértékű területrészt a Délegyháza 420 hrsz-ú ingatlan tulajdonosai, Reubl István (……………………….. szám alatti lakos) és Reubl Istvánné (…………………….. szám alatti lakos) részére.

Délegyháza Község Önkormányzata az értékesítés során a korábban meghatározott és kölcsönösen elfogadott nettó 7 000 Ft/m2 + Áfa vételárat kívánja alkalmazni.

Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a fent hivatkozott telekalakítási (telekmegosztási) eljárás során Délegyháza Község Önkormányzat képviseletében az illetékes földhivatal előtt eljárjon, a hivatkozott adásvételi szerződést aláírja, valamint hogy a további szükséges intézkedéseket megtegye.

A telekalakítással, valamint az azzal egybekötött adásvételi szerződés elkészítésével, valamint a földhivatali eljárással járó mindennemű költség a kérelmezőt terheli.

Határidő: azonnal

Felelős: polgármester, jegyző

4.3. DÉLEGYHÁZA 0155/21 és 0155/22 hrsz-ú ingatlanok PÁLYÁZATÁSA

Válóczi Tünde elmondja, hogy az Önkormányzat megvásárolta a Délegyháza 0155/21 ás 0155/22 hrsz-ú ingatlanokat településfejlesztési célból. A terület építési övezetét meg kívánja változtatni oly módon, hogy ott építési telkeket lehessen kialakítani. A Bizottságok támogatják az értékesítési pályázat kiírását.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, nem szavazat és tartózkodás nélkül az alábbi határozatot hozta:

13/2017.(I.24.) számú képviselő-testületi határozat

Délegyháza Község Önkormányzat Képviselő-testülete értékesíteni kívánja a tulajdonában lévő

- Délegyháza 0155/21 hrsz-ú, 3647 m2 térmértékű legelő, szántó megjelölésű és a

– Délegyháza 0155/22 hrsz-ú, 3 ha 3700 m2 térmértékű szántó megjelölésű

ingatlanjait, mely ingatlanok szabályozási tervének elkészítése folyamatban van (a tervezett cél, hogy a területen építési telkek kerüljenek kialakításra).

Az értékesítés érdekében pályázatot ír ki, mely pályázati anyag jelen határozat mellékletét képezi.

Határidő: azonnal

Felelős: polgármester, jegyző

4.4. ÖNKORMÁNYZATI TULAJDONÚ ÉRTÉKESÍTÉSRE SZÁNT INGATLANOK LISTÁJA – AKTUALIZÁLÁS

****Válóczi Tünde** ismerteti a Bizottságok által javasolt változtatásokat, melyek elsősorban Galla lakópark, az alapítványi telkek, Vízitelep ingatlanokat érinti. Törölni javasolja a Bizottság az ún. Ápisz - dombokat és az Ibolya utcai játszótérnél lévő telkeket a HÉLSZ módosításáig.**

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi, kiegészítve a Bizottságok javaslatával.

Képviselő-testület szavazott: (6 fő), 6 igen szavazattal, nem szavazat és tartózkodás nélkül az alábbi határozatot hozta:

14/2017.(I.24.) számú képviselő-testületi határozat

Délegyháza Község Önkormányzat Képviselő-testülete az elhangzottak alapján a tulajdonában lévő értékesítésre szánt ingatlanok listáját jelen határozat mellékeltét képező új ingatlan lista alapján módosítani kívánja az alábbiak szerint:

Galla lakópark (építési telkek, csatorna nincs):

|  |  |  |  |  |  |
| --- | --- | --- | --- | --- | --- |
| S.szám | Hrsz. | Területe (m2) | Utca, házszám | Régi ár (Ft/m2) | Új ár (Ft/m2) |
| 1. | 1650/22 | 968 | Galla tanya | 2 400 Ft + ÁFA | 4 000 Ft + ÁFA |
| 2. | 1650/23 | 992 | Fűzfa u. 6. | 2 400 Ft + ÁFA | 4 000 Ft + ÁFA |
| 3. | 1650/25 | 987 | Fűzfa u. 4. | 2 400 Ft + ÁFA | 4 000 Ft + ÁFA |
| 4. | 1650/26 | 1006 | Fűzfa u. 2. | 2 400 Ft + ÁFA | 4 000 Ft + ÁFA |

Glóbusz melletti terület építési telkei: (Anna u., összközműves):

|  |  |  |  |  |  |
| --- | --- | --- | --- | --- | --- |
| S.szám | Hrsz. | Területe (m2) | Utca, házszám | Régi ár (Ft/m2) | Új ár (Ft/m2) |
| 5. | 858/23 | 600 | Anna utca | 5 000 Ft +ÁFA | 5 000 Ft + ÁFA |
| 6. | 858/24 | 672 | Anna utca | 5 000 Ft +ÁFA | 5 000 Ft + ÁFA |

Üdülő sétányon lévő ingatlanok (nincs közmű):

|  |  |  |  |  |  |
| --- | --- | --- | --- | --- | --- |
| S.szám | Hrsz. | Területe (m2) | Utca, házszám | Régi ár (Ft/m2) | Új ár (Ft/m2) |
| 7. | 639/9 | 535 | Üdülő sétány (Rönkös mögött) | 3.000 Ft + ÁFA | 3.000 Ft + ÁFA |
| 8. | 639/5 | 130 | Üdülő sétány (Tamás bolt mellett) | 3.000 Ft + ÁFA | 3.000 Ft + ÁFA |

Bányász sor végén lévő ingatlan (nincs közmű):

|  |  |  |  |  |  |
| --- | --- | --- | --- | --- | --- |
| S.szám | Hrsz. | Területe (m2) | Utca, házszám | Régi ár (Ft) | Új ár (Ft) |
| 9. | 1317/10 | 360 | Bányász sor 62. (Vízitelep) | 8 000 000 Ft + ÁFA | 12 000 000 Ft + ÁFA (jelenleg Áfa mentes) |

Polgármesteri hivatal mögött lévő ingatlanok(közmű utcában):

|  |  |  |  |  |  |
| --- | --- | --- | --- | --- | --- |
| S.szám | Hrsz. | Területe (m2) | Utca, házszám | Régi ár (Ft/m2) | Új ár (Ft/m2) |
| 10. | 119/6 | 1007 | Polg. Hiv. mögött | 4.500 Ft +ÁFA | 4.500 Ft + ÁFA |
| 11. | 119/8 | 1214 | Polg. Hiv. mögött | 4.500 Ft +ÁFA | 4.500 Ft + ÁFA |

Liget utcai ingatlanok (nincs közmű):

|  |  |  |  |  |  |
| --- | --- | --- | --- | --- | --- |
| S.szám | Hrsz. | Területe (m2) | Utca, házszám | Régi ár (Ft/m2) | Új ár (Ft/m2) |
| 12. | 669/19 | 500 | Liget utca | 5.000 Ft +ÁFA | 5.000 Ft + ÁFA |
| 13. | 669/20 | 500 | Liget utca | 5.000 Ft +ÁFA | 5.000 Ft + ÁFA |
| 14. | 669/21 | 500 | Liget utca | 5.000 Ft +ÁFA | 5.000 Ft + ÁFA |
| 15. | 669/22 | 657 | Liget utca | 5.000 Ft +ÁFA | 5.000 Ft + ÁFA |
| 16. | 669/23 | 543 | Liget utca | 5.000 Ft +ÁFA | 5.000 Ft + ÁFA |

Bányász sor melletti ingatlanok (közműves, csak gáz nincs):

|  |  |  |  |  |  |
| --- | --- | --- | --- | --- | --- |
| S.szám | Hrsz. | Területe (m2) | Utca, házszám | Régi ár (Ft/m2) | Új ár (Ft/m2) |
| 17. | 1800/45 | 932 | Nyírfa utcáról | 2 400 Ft + ÁFA | 4 000 Ft + ÁFA |
| 18. | 1800/48 | 923 | Nyírfa utcáról | 2 400 Ft + ÁFA | 4 000 Ft + ÁFA |
| 19. | 1800/49 | 913 | Nyírfa utcáról | 2 400 Ft + ÁFA | 4 000 Ft + ÁFA |
| 20. | 1800/52 | 903 | Nyírfa utcáról | 2 400 Ft + ÁFA | 4 000 Ft + ÁFA |
| 21. | 1800/57 | 1048 | Nyírfa utcáról | 2 400 Ft + ÁFA | 4 000 Ft + ÁFA |
| 22. | 1800/58 | 1234 | Nyírfa utcáról | 2 400 Ft + ÁFA | 4 000 Ft + ÁFA |
| 23. | 1800/91 | 1069 | Nyírfa utcáról | 2 400 Ft + ÁFA | 4 000 Ft + ÁFA |
| 24. | 1800/92 | 2000 | Nyírfa utcáról | 2 400 Ft + ÁFA | 4 000 Ft + ÁFA |

Délegyháza, Rádiós sziget előtt lévő ingatlanok

|  |  |  |  |  |  |
| --- | --- | --- | --- | --- | --- |
| S.szám | Hrsz. | Területe (m2) | Utca, házszám | Régi ár (Ft/m2) | Új ár (Ft/m2) |
| 32. | 986/41 | 783 | Bányász sor 26. | 3 832 Ft+ÁFA | 6 000 Ft + ÁFA |

Délegyháza Község Önkormányzat Képviselő-testülete felkéri hivatalát a szükséges intézkedések megtételére.

Határidő: azonnal

Felelős: polgármester

5. A 2017. évi költségvetés előkészítése – előadó: dr. Riebl Antal, dr. Molnár Zsuzsanna

**dr. Riebl Antal** elmondja, hogy gazdálkodásunk összhangban van, a működési bevételünk fedezi működési kiadásainkat, és tartalékot is képeztünk.

**Válóczi Tünde** elmondja, hogy a Pénzügyi Bizottság tárgyalta a 2017. évi költségvetés tervezetét, így továbbra is vállaljuk a kötelező és önként vállalt feladatainkat, melyek beállításra kerültek. Működési költségek az előző év, illetve a felmerült igények alapján kerültek beállításra. A gyermekétkeztetés önkormányzati funkcióról átkerült a Polgármesteri Hivatal funkcióra. Szerepelnek még ingatlan értékesítések is a tervezetben, valamint a beruházások finanszírozására, mint pl.: útfelújítás, Drahos ház átalakítása: A Bizottságok elfogadásra javasolják az előterjesztést.

**Bednárik László** kérdése arra irányult, hogy történt-e tervezés a testvérkapcsolatok ápolására.

**dr. Molnár Zsuzsanna** válasza igen, 1 millió forint.

**dr. Riebl Antal** szavazásra teszi fel a határozati javaslatot, miszerint Délegyháza Község Önkormányzat Képviselő-testülete a 2017. évi költségvetés tervezetét megvizsgálta, az abban foglaltakat elfogadja, és felkéri jegyzőjét, hogy a költségvetési rendelethez szükséges mellékleteket a jogszabályban előírt formában készítse el, és a 2017. évi költségvetési rendeletet ennek megfelelően terjessze a Képviselő-testület elé.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

**15/2017.(I.24.) számú képviselő-testületi határozat**

**Délegyháza Község Önkormányzat Képviselő-testülete a 2017. évi költségvetés tervezetét megvizsgálta, az abban foglaltakat elfogadja, és felkéri jegyzőjét, hogy a költségvetési rendelethez szükséges mellékleteket a jogszabályban előírt formában készítse el, és a 2017. évi költségvetési rendeletet ennek megfelelően terjessze a Képviselő-testület elé.**

**Határidő: 2017. február**

**Felelős: dr. Molnár Zsuzsanna jegyző**

6. A 2017. évi Cafetéria szabályzatok elfogadása – előadó: dr. Riebl Antal

Válóczi Tünde elmondja, hogy a képviselő-testületnek minden évben mind a köztisztviselők, mind a közalkalmazottak, Mt-s munkavállalók juttatásai kapcsán az éves költségvetés elfogadása keretében kell jóváhagynia az éves cafeteria szabályzatokat, melyet a Bizottságok támogatnak, mert a törvény adta lehetőségek mindegyikét biztosítja az önkormányzat.

dr. Riebl Antal szavazásra teszi fel a határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

16/2017.(I.24.) számú képviselő-testületi határozat

Délegyháza Község Önkormányzat Képviselő-testülete a 2017. évi Cafeteria Szabályzatokat és az azokban megjelölt keretösszegeket elfogadja.

Határidő: azonnal

Felelős: polgármester, jegyző

7. Személyes gondoskodás térítési díjairól szóló rendelet felülvizsgálata (Családi Bölcsőde térítési díjainak felülvizsgálata) – előadó: dr. Riebl Antal

Válóczi Tünde elmondja, hogy az intézményi térítési díj emelését a jogszabály által megengedett 56.831,- Ft-ra, nem javasolják. A Bizottságok a 28.000,- Ft/hó összegű díj fenntartását támogatják.

dr. Molnár Zsuzsanna elmondja, hogy az intézmény működési formájának és nevének módosítása okán a rendelet egyéb rendelkezéseit módosítani szükséges.

dr. Riebl Antal szavazásra teszi fel a határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

17/2017.(I.24.) számú képviselő-testületi határozat

Délegyháza Község Önkormányzat Képviselő-testülete eldönti, hogy a Zsebi

baba Családi Bölcsőde térítési díjait nem kívánja módosítani.

Határidő: azonnal

Felelős: Képviselő-testület

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás nélkül és nem szavazat nélkül az alábbi rendeletet alkotta:

DÉLEGYHÁZA KÖZSÉG ÖNKORMÁNYZATA

# Képviselő-testületének

……../2017.(……...) önkormányzati rendelete

a

személyes gondoskodás igénybevételéért fizetendő térítési díjakról

szóló 22/2009. (VIII.19.) önkormányzati rendelet módosításáról

(a rendelet elfogadásra került 2017.I.24-én, kihirdetve 1/2017.(I.25.) számon 2017. I.25. napján)

8./ Az önkormányzat bizottságainak írásbeli beszámolói a 2016. évben végzett munkájukról, és a bizottságok 2017. évi munkatervének elfogadása – előadó: dr. Riebl Antal

dr. Riebl Antal elmondja, hogy a bizottságok írásban terjesztették elő beszámolóikat, és köszöni a végzett munkát, mely igen áldozatos volt a bizottsági tagok részéről.

dr. Riebl Antal szavazásra teszi fel a határozati javaslatot, miszerint Délegyháza Község Önkormányzatának Képviselő-testülete a Bizottságok munkájáról szóló beszámolókat és munkaterveket elfogadja.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

18/2017.(I.24.) számú képviselő-testületi határozat

Délegyháza Község Önkormányzatának Képviselő-testülete a Bizottságok munkájáról szóló beszámolókat és munkaterveket elfogadja.

**Határidő: azonnal**

Felelős: Képviselő-testület

9./ Polgármester illetményének, költségtérítésének, alpolgármester tiszteletdíjának, költségtérítésének megállapítása, a képviselők tiszteletdíjáról szóló rendelet módosítása – előadó: dr. Molnár Zsuzsanna

dr. Riebl Antal ismerteti a törvényi változást, mely a főállású polgármester illetményét érinti, egyben jelzi, javaslatot tett az Alpolgármester úr és a képviselők tiszteletdíjnak arányos módosítására.

dr. Riebl Antal jelzi, az illetményéről és a költségtérítéséről szóló határozatok tekintetében a szavazásban nem vesz részt.

dr. Riebl Antal szavazásra teszi fel az első határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (5 fő dr. Riebl Antal nem szavazott), 5 igen szavazattal, tartózkodás és nem szavazat nélkül az alábbi határozatot hozta:

19/2017.(I.24.) számú képviselő-testületi határozat

Délegyháza Község Önkormányzat Képviselő-testülete a 252/2014. (X.22.) számú határozatát az Mötv. 2017. január 1-től hatályos 71.§ (4) bekezdés d) pontja alapján módosítja, és dr. Riebl Antal főállású polgármester illetményét 2017. január 1-jei hatállyal az Mötv. 71.§ (4) bekezdés d) pontja szerint bruttó 548.445,- Ft összegben határozza meg.

Határidő: azonnal

Felelős: Polgármesteri Hivatal

dr. Riebl Antal szavazásra teszi fel az második határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (5 fő dr. Riebl Antal nem szavazott), 5 igen szavazattal, tartózkodás és nem szavazat nélkül az alábbi határozatot hozta:

20/2017.(I.24.) számú képviselő-testületi határozat

Délegyháza Község Önkormányzat Képviselő-testülete a 253/2014. (X.22.) számú határozatát módosítja, és a polgármester költségtérítését 2017. január 1-jei hatállyal az Mötv. 71.§ (6) bekezdése szerint a módosított illetményének 15%-ában (azaz havi 82.267,- Ft) összegben) állapítja meg.

Határidő: azonnal

Felelős: Polgármesteri Hivatal

dr. Riebl Antal szavazásra teszi fel az alpolgármester tiszteletdíját érintő határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

21/2017.(I.24.) számú képviselő-testületi határozat

Délegyháza Község Önkormányzat Képviselő-testülete a 255/2014. (X.22.) számú határozatát módosítja, és az alpolgármester tiszteletdíját az Mötv. 80.§ (2) bekezdését figyelembe véve 2017. január 1t napjától kezdődően, összegszerűen havi bruttó 219.325.- Ft összegben határozza meg.

Határidő: azonnal

Felelős: Polgármesteri Hivatal

dr. Riebl Antal szavazásra teszi fel az alpolgármester költségtérítését érintő határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

22/2017.(I.24.) számú képviselő-testületi határozat

Délegyháza Község Önkormányzat Képviselő-testülete a 256/2014. (X.22.) számú határozatát módosítja, és az alpolgármester költségtérítését 2017. január 1-jei hatállyal az Mötv. 80.§ (3) bekezdése szerint a módosított tiszteletdíjának 15%-ában (azaz havi 32.899,- Ft összegben) állapítja meg.

Határidő: azonnal

Felelős: Polgármesteri Hivatal

dr. Riebl Antal javasolja a képviselők és a bizottsági tagok tiszteletdíját, és a képviselők költségtérítését is a polgármesteri illetmény emelkedésével arányosan, 22,2%-kal emeljék meg, melyhez kéri a rendelet elfogadását.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás nélkül és nem szavazat nélkül az alábbi rendeletet alkotta:

Délegyháza Község Önkormányzata Képviselő-testületének

………./2017.(……..) önkormányzati rendelete a

a települési képviselők tiszteletdíjáról,

természetbeni juttatásairól és költségtérítéséről szóló

18/2014. (X.27.) önkormányzati

rendelet módosításáról

(a rendelet elfogadásra került 2017.I.24-én, kihirdetve 2/2017.(I.25.) számon 2017. I.25. napján)

10./ A nemzetiségi önkormányzattal kötött együttműködési megállapodás felülvizsgálata – előadó: dr. Riebl Antal, dr. Molnár Zsuzsanna

dr. Molnár Zsuzsanna elmondja, hogy a nemzetiségek jogairól szóló 2011. évi CLXXIX. törvény (továbbiakban: Njt.) 80.§ (2) bekezdése szerint „A megállapodást minden év január 31. napjáig, általános vagy időközi választás esetén az alakuló ülést követő harminc napon belül felül kell vizsgálni. A helyi önkormányzat és a nemzetiségi önkormányzat szervezeti és működési szabályzatában rögzíti a megállapodás szerinti működési feltételeket, a megállapodás megkötését, módosítását követő harminc napon belül.” A megállapodást áttekintettük, és megállapítottuk, hogy azt nem szükséges módosítani.

dr. Riebl Antal szavazásra teszi fel a határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

23/2017.(I.24.) számú képviselő-testületi határozat

Délegyháza Község Önkormányzat Képviselő-testülete a Délegyháza Község Önkormányzata és a Délegyházi Roma Települési Nemzetiségi Önkormányzat között a nemzetiségek jogairól szóló 2011. évi CLXXIX. törvény 80.§ (2) bekezdése szerinti, felülvizsgált és módosított együttműködési megállapodást felülvizsgálta, és a felülvizsgálat eredményeként megállapítja, hogy azt nem kívánja módosítani.

Határidő: azonnal

Felelős: Polgármester, Jegyző

11./ A szociális ellátásokról szóló rendelet módosítása – előadó: dr. Riebl Antal

dr. Riebl Antal elmondja, hogy ismét bővültek a szociális ellátáshoz való jutás feltételei, és ez indokolja a rendelet módosítását.

Válóczi Tünde elmondja, hogy a Bizottságok támogatják a rendelet elfogadását.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás nélkül és nem szavazat nélkül az alábbi rendeletet alkotta:

DÉLEGYHÁZA KÖZSÉG ÖNKORMÁNYZATA

Képviselő-testületének

……/2017. (I. …..) önkormányzati rendelete

a települési támogatásról és az egyéb szociális ellátásokról

szabályairól szóló 4/2015. (II.25.) önkormányzati rendelete módosításáról

(a rendelet elfogadásra került 2017.I.24-én, kihirdetve 3/2017.(I.25.) számon 2017. I.25. napján)

12./ Egyéb településfejlesztési és településüzemeltetési ügyek– előadó: dr. Riebl Antal

12.1.2017. évi szúnyoggyérítés ügye

Válóczi Tünde ismerteti az előterjesztést, és elmondja, hogy a Bizottságok a 2016. évi árakat figyelembe véve 40 ha légi és 60 ha földi szúnyoggyérítést javasolják.

dr. Molnár Zsuzsanna jelzi, hogy ez a tavalyi gyérítés duplája a teljesítési alkalmak számát tekintve.

dr. Riebl Antal szavazásra teszi fel a határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

24/2017.(I.24.) számú képviselő-testületi határozat

Délegyháza Község Önkormányzatának Képviselő- testülete együtt kíván működni Szigetszentmiklós Város Önkormányzatával és a Ráckevei Kistérség területén működő, a megbízási szerződés- tervezetben szereplő önkormányzatokkal a 2017. évi szúnyoggyérítés lebonyolításában, ennek érdekében a 2016. év gyakorlatához hasonlóan egyszeri 40 hektár légi és 60ha földi irtást igényel.

A Képviselő- testület 2017. évi költségvetésében az önkormányzat területére eső szúnyoggyérítés költségére vonatkozóan kötelezettséget vállal az alábbiak szerint:

2017. évben közbeszerezni kívánt gyérítésekre

négy alkalommal (40 ha légi és 60 ha földi irtásra) bruttó 176.530.-Ftx4= 706.120.-Ft

biológiai irtásra két alkalommal bruttó 56.062.-Ftx2= 112.124.-Ft

szakértői díjra egy alkalommal bruttó 59.359.-Ft

Összesen: 877.603.-Ft

Délegyháza Község Önkormányzatának Képviselő- testülete felkéri Szigetszentmiklós Város Önkormányzatát, hogy a szolgáltató kiválasztására a beszerzési eljárást haladéktalanul indítsa el, továbbá, hogy a költségek csökkentése érdekében tegye meg a szükséges intézkedéseket.

Délegyháza Község Önkormányzatának Képviselő- testülete felkéri a Szigetszentmiklós Város Önkormányzatát, hogy a szúnyoggyérítés időpontjairól, és a gyérítéssel érintett területekről minden alkalommal előzetesen értesítse Délegyháza Község Önkormányzatát.

Határidő: 2017.

Felelős: Képviselő- testület

12.2. SZABÓ BÉLA DH. 478 HRSZ-Ú INGATLAN ELŐTT A II. TÓBAN ELHELYEZNI TERVEZETT STÉG LÉTESÍTÉSI ENGEDÉLYE

dr. Riebl Antal ismerteti Szabó Béla ……………………... szám alatti lakos kérelmét .

Válóczi Tünde elmondja, hogy a Bizottságok támogatják a vízállási engedély megadását.

dr. Riebl Antal szavazásra teszi fel a határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

25/2017.(I.24.) számú képviselő-testületi határozat

Délegyháza Község Önkormányzat Képviselő-testülete megtárgyalta Szabó Béla (……………….. szám alatti lakos) víziállás létesítési engedély kérelmét – mely kérelem saját, 1/1 arányú tulajdonában lévő Délegyháza 478 hrsz-ú ingatlan előtt a délegyházi II. számú tavon elhelyezni tervezett (Délegyháza Község Önkormányzat tulajdonában lévő parti sétányhoz közvetlenül csatlakozó) víziállás létesítésére, mederhasználati szerződésének megkötésére irányul -, s önkormányzati hatósági jogkörében eljárva

a víziállás létesítéséhez és a mederhasználati szerződés megkötéséhez hozzájárul, az alábbi feltételek betartása mellett:

1. A határozat tárgyát képező víziállásra az Önkormányzat (továbbiakban: Medertulajdonos) külön rendeletében szabályozott mederhasználati szerződést köt a Kérelmezővel. A mederhasználati szerződésben rögzítésre kerülnek víziállás és a víziállás előtti partszakasz használatával kapcsolatos jogok és kötelezettségek.
2. Partszabályozási vagy mederfenntartási munkák akadálytalan elvégzése érdekében a Kérelmező köteles – felhívásra – a víziállást ideiglenesen vagy véglegesen, kártalanítás nélkül (az engedély érvényességi időtartamán belül is) a mederből eltávolítani.
3. A felépítmény nélküli víziálláson semmiféle hozzá nem tartozó tárgy nem tárolható, azon (korlát, ülőpad, ülőpadot lefedő mobil esőtető kivételével) tartósan nem rögzíthető.
4. A víziálláshoz vezető parti lejárót úgy kell kialakítani, hogy az a természetes part állékonyságát vagy partvédőmű állagát ne veszélyeztesse, a parti nádas állományát ne veszélyeztesse. A parti lejárót és környezetét lezárni és lekeríteni tilos.
5. A víziálláson jól láthatóan és maradandóan fel kell tüntetni az engedélyes (Kérelmező) nevét, elérhetőségét, valamint a víziállás nyilvántartási számát.
6. A víziállás nem rendeltetésszerű használata, illetve nem megfelelő karbantartása esetén a Kérelmező kártalanítás nélkül – felhívásra – köteles a víziállást a mederből eltávolítani.
7. A Kérelmező folyamatosan köteles gondoskodni a víziállás biztonságos megközelíthetőségének, a víziállás biztonságos használatának feltételeiről.
8. A víziállás tervezett átalakításához köteles engedélyt kérni a meder tulajdonosától.
9. A Kérelmező köteles betartani a vizek tisztaságára, a vízi- és parti növényzet védelmére, a parti terület köztisztaságára vonatkozó külön jogszabályokat.

A fenti feltételek betartása mellett a víziállás használatát a Kérelmezőnek – a hatályos rendeletnek megfelelően – a szerződés megkötésétől számított öt évig engedélyezem.

Jelen határozat ellen a kézbesítését követő 30 napon belül keresettel lehet élni a Budapest Környéki Közigazgatási és Munkaügyi Bíróságon.

Indokolás

Szabó Béla (………………………... szám alatti lakos) kérelemmel fordult Délegyháza Község Önkormányzat Képviselő – testülete felé, melyben az általa a II. számú tóban elhelyezni tervezett stégjéhez kéri a Képviselő - testület létesítési engedélyét. A kérelem tartalmát, a helyszín térképkivonatát, a tulajdonviszonyokat, valamint a kérelemhez csatolt iratokat és az önkormányzat nyilvántartását megvizsgálva megállapítható, hogy a víziállás kérelmezett létesítése az önkormányzati tulajdonú vizeken (bányatavakon) víziállások létesítésének és fenntartásának, valamint mederhasználatának szabályozásáról szóló módosításokkal egységes szerkezetű 5/2009. (II.18.) rendeletben (továbbiakban: Rendelet) előírt feltételeknek megfelel, a Rendelet korlátozó-tiltó rendelkezéseibe nem ütközik.

A fenti tényállás, valamint a hivatkozott jogszabályok alapján Délegyháza Község Önkormányzat Képviselő-testülete a határozatát a 2004. évi CXL. törvényben szabályozott eljárásban hozta meg.

A jogorvoslati jogot a 2004. évi CXL. törvény 100. § (1) és (2) bekezdése biztosítja.

Határidő: azonnal

Felelős: Polgármester

12.3. HÁROM MADÁR A NÉGYES TÓNÁL EGYESÜLET – TUJNER FERENCNÉ STÉG FENNMARADÁSI ENGEDÉLY KÉRELME

dr. Riebl Antal ismerteti Tujner Ferencné a Három Madár a Négyes Tónál Egyesület elnökhelyettese az önkormányzati nyilvántartásban IV/2/2011. számon nyilvántartott, a IV. tóban (1341/7 hrsz-ú ingatlan előtt) elhelyezett víziállás fennmaradását, valamint mederhasználati szerződésének meghosszabbítását kérelmezi. A víziállás önkormányzati tulajdonú ingatlan előtt van, így a tulajdonosi hozzájárulásról is rendelkezni szükséges, melynek megadást a Bizottságok támogatnak.

dr. Riebl Antal szavazásra teszi fel a határozati javaslatot tulajdonosi jogkörben, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

26/2017.(I.24.) számú képviselő-testületi határozat

Délegyháza Község Önkormányzat Képviselő-testülete megtárgyalta a Három madár a négyes tónál Egyesület (képviseletében: Tujner Ferencné elnökhelyettes) víziállás fennmaradási engedély kérelmét – mely kérelem Délegyháza Község Önkormányzat 1/1 arányú tulajdonában lévő, Délegyháza 1341/7 hrsz-ú (természetben: 2337 Délegyháza, Nomád part) ingatlan előtt a Délegyházi IV. számú tavon elhelyezett (Délegyháza Község Önkormányzat 1/1 arányú tulajdonában lévő Délegyháza 1341/7 hrsz-ú úthoz csatlakozó) víziállás fennmaradására irányul -, s tulajdonosi jogkörében eljárva a víziállás önkormányzati ingatlan előtt való fennmaradásához további 5 év időtartamra hozzájárul.

Délegyháza Község Önkormányzat Képviselő-testülete jelen tulajdonosi hozzájárulása csak az önkormányzati hatósági jogkörében kiadott hozzájárulásával együtt jogosítja fel kérelmezőt, hogy víziállása adott helyen fennmaradjon.

Határidő: azonnal

Felelős: Polgármester

dr. Riebl Antal szavazásra teszi fel a határozati javaslatot, önkormányzati hatósági jogkörbenaz előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

27/2017.(I.24.) számú képviselő-testületi határozat

Délegyháza Község Önkormányzat Képviselő-testülete megtárgyalta a Három madár a négyes tónál Egyesület (képviseletében: Tujner Ferencné elnökhelyettes) víziállás fennmaradási engedély kérelmét – mely kérelem Délegyháza Község Önkormányzat 1/1 arányú tulajdonában lévő, Délegyháza 1341/7 hrsz-ú (természetben: 2337 Délegyháza, Nomád part) ingatlan előtt a Délegyházi IV. számú tavon elhelyezett (Délegyháza Község Önkormányzat 1/1 arányú tulajdonában lévő Délegyháza 1341/7 hrsz-ú úthoz csatlakozó) víziállás fennmaradására irányul -, s önkormányzati hatósági jogkörében eljárva

a víziállás fennmaradásához, valamint a mederhasználati szerződés meghosszabbításához hozzájárul, az alábbi feltételek betartása mellett:

1. **A határozat tárgyát képező víziállásra az Önkormányzat (továbbiakban: Medertulajdonos) külön rendeletében szabályozott mederhasználati szerződést köt a Kérelmezővel. A mederhasználati szerződésben rögzítésre kerülnek víziállás és a víziállás előtti partszakasz használatával kapcsolatos jogok és kötelezettségek.**
2. **Partszabályozási vagy mederfenntartási munkák akadálytalan elvégzése érdekében a Kérelmező köteles – felhívásra – a víziállást ideiglenesen vagy véglegesen, kártalanítás nélkül (az engedély érvényességi időtartamán belül is) a mederből eltávolítani.**
3. A felépítmény nélküli víziálláson semmiféle hozzá nem tartozó tárgy nem tárolható, azon (korlát, ülőpad, ülőpadot lefedő mobil esőtető kivételével) tartósan nem rögzíthető.
4. A víziálláshoz vezető parti lejárót úgy kell kialakítani, hogy az a természetes part állékonyságát vagy partvédőmű állagát ne veszélyeztesse, a parti nádas állományát ne veszélyeztesse. A parti lejárót és környezetét lezárni és lekeríteni tilos.
5. A víziálláson jól láthatóan és maradandóan fel kell tüntetni az engedélyes (Kérelmező) nevét, valamint a víziállás nyilvántartási számát.
6. A víziállás nem rendeltetésszerű használata, illetve nem megfelelő karbantartása esetén a Kérelmező kártalanítás nélkül – felhívásra – köteles a víziállást a mederből eltávolítani.
7. A Kérelmező folyamatosan köteles gondoskodni a víziállás biztonságos megközelíthetőségének, a víziállás biztonságos használatának feltételeiről.
8. A víziállás tervezett átalakításához köteles engedélyt kérni a meder tulajdonosától.
9. A Kérelmező köteles betartani a vizek tisztaságára, a vízi- és parti növényzet védelmére, a parti terület köztisztaságára vonatkozó külön jogszabályokat*.*

A fenti feltételek betartása mellett a víziállás használatát a Kérelmezőnek – a hatályos rendeletnek megfelelően – a szerződés megkötésétől számított öt évig engedélyezem.

Jelen határozat ellen a kézbesítését követő 30 napon belül keresettel lehet élni a Budapest Környéki Közigazgatási és Munkaügyi Bíróságon.

Indokolás

A Három madár a négyes tónál Egyesület (képviseletében: Tujner Ferencné elnökhelyettes ………………...) kérelemmel fordult Délegyháza Község Önkormányzat Képviselő – testülete felé, melyben az általa a IV. számú tóban jogszerűen elhelyezett, önkormányzati nyilvántartásba vett stégjéhez kéri a Képviselő - testület fennmaradási, valamint mederhasználati szerződés-hosszabbítási engedélyét. A kérelem tartalmát, a helyszín térképkivonatát, a tulajdonviszonyokat, valamint a kérelemhez csatolt iratokat és az önkormányzat nyilvántartását megvizsgálva megállapítható, hogy a víziállás kérelmezett fennmaradása az önkormányzati tulajdonú vizeken (bányatavakon) víziállások létesítésének és fenntartásának, valamint mederhasználatának szabályozásáról szóló módosításokkal egységes szerkezetű 5/2009. (II.18.) rendeletben (továbbiakban: Rendelet) előírt feltételeknek megfelel, a Rendelet korlátozó-tiltó rendelkezéseibe nem ütközik.

A fenti tényállás, valamint a hivatkozott jogszabályok alapján Délegyháza Község Önkormányzat Képviselő-testülete a határozatát a 2004. évi CXL. törvényben szabályozott eljárásban hozta meg.

A jogorvoslati jogot a 2004. évi CXL. törvény 100. § (1) és (2) bekezdése biztosítja.

Határidő: azonnal

Felelős: Polgármester

dr. Riebl Antal megköszöni a végzett munkát és bezárja a nyílt ülést.

k.m.f.

|  |  |
| --- | --- |
| dr. Riebl Antal  polgármester  Darabos Zsuzsanna | dr. Molnár Zsuzsanna  jegyző  Görbe István |
| hitelesítő képviselő | hitelesítő képviselő |
|  |  |